Tenjo Sushi & Yakiniku ร้านอาหารญี่ปุ่นประเภทบุฟเฟ่ร้านนี้อยู่บนชั้น 5 ของสยามสแควร์วัน อาหารก็เป็นประเภทซูชิกับปิ้งย่างเป็นหลัก ส่วนวัตถุดิบของชูชินำเข้าจากญี่ปุ่น ส่วนเนื้อนำเข้าจากสหรัฐอเมริกา ทางร้านให้เวลาทาน 2ชม. ถ้าอาหารเหลือจะมีการปรับเงินลูกค้าอีกด้วย การสั่งอาหารก็ให้ลูกค้าสั่งอาหารในใบรายการอาหารบนโต๊ะได้เลยว่าต้องการอะไรและอย่างละกี่ชุด

เมนูที่ได้อิ่มอร่อยวันนี้ก็มีหลากหลายดังนี้

พวกชูชิที่ได้ชิมก็มี
ฟัวกราส์โรล โรลข้าวใส่ใส้เป็นเนื้อปลาแซมม่อนสด ฟัวกราส์มีขนาดเล็กเมื่อเทียบกับขนาดของโรล ทำให้ไม่ค่อยได้รสชาติของฟัวกราส์สักเท่าไร
ชูชิหอยเชลล์ ได้หอยเชลล์ชิ้นโตใช้ได้ เนื้อหอยสดดี 
ชูชิหน้าปลาไหล เนื้อปลาไหลค่อนข้างบางและแข็งไปนิดนึง
ชูชิหน้าครีบปลาตาเดียว ได้เนื้อปลาสีขาวชิ้นพอดีคํา เนื้อปลาสดหวานดี แปลกใจตรงที่ซูชิที่นี่ไม่มีวาซาบิมาให้

พวกปิ้งย่างที่ได้ลองก็มี พวกเนื้อวากิว มีหลายชนิดมี เนื้อวากิวติดมัน สันคอ สันนอก ริปอาย ทุกจานเป็นเนื้อสไลด์บางนํามาย่างบนเตาถ่านร้อนๆ ส่งกลิ่นหอมของเนื้อย่างอย่างเตะจมูก ทุกจานเนื้อนุ่มสดไม่เหนืยว นํ้าจิ้มก็มีหลายแบบให้เลือก ในพวกปิ้งย่างผมชอบลิ้นวัวอาร์เจนติน่า มากที่สุด ลิ้นสไลด์บางแทรกตัวด้วยไขมัน เวลาย่างได้ยินเสียงซู่ซ่า เนื้อทั้งนุ่มทั้งเด้งเวลาเคี้ยวในปาก

พวกเครื่องดื่มก็มีพวก น้ำอัดลม ชามะนาว ชาเขียวเย็น/ร้อน น้ำเปล่า 

พวกของหวานก็มีพวก ไอศครีม น้ำแข็งใส  แพนเค้ก เยลลี่  ผลไม้ ช็อคโกแล็ตฟองดูว์ 

โดยรวมร้านตกแต่งแบบทันสมัยเพดานสูงแต่วางโต๊ะเก้าอี้ค่อนข้างใกล้ชิดกัน ทำให้รู้สึกอึดอัดเล็กน้อย โต๊ะมีขนาดเล็กเมื่อเทียบกับขนาดของถาดอาหารที่ยกมาวาง โฟกราส์ให้มาขนาดน้อยและบังคับให้กินกับข้าวและปลาแซมม่อน กินซูชิโดยไม่มีวาซาบิมันทำให้เสียอรรถรสอย่างมากเลยสำหรับผม การบริการของพนักงานใช้ได้มาเก็บถาดเปล่าออกไปได้รวดเร็ว แต่อาจมีปัญหาต้านการสื่อสารกันเล็กน้อย